open-index/open-wikipedia-markdown huggingface dataset:
அகில உலக கிருஷ்ண பக்திக் கழகம், பெங்களூரு

**ஸ்ரீ இராதா கிருஷ்ணா கோயில்** (கன்னடம்- ಶ್ರೀ ರಾಧಾ ಕೃಷ್ಣ ಮಂದಿರ), கருநாடகத்தின் வடக்கு பெங்களூருவில் உள்ள இராசாசி நகரத்தில் அமைந்துள்ளது. இது உலகத்திலுள்ள பெரிய அகில உலக கிருஷ்ண பக்திக் கழகக் கோயில்களில் ஒன்றாகும். ராதையின் பக்தர்களும் கிருட்டிணனின் பக்கத்தர்களும் வழிபாடும் இக்கோயிலானது, 1997 ஆம் ஆண்டு சங்கர் தயால் சர்மாவால் தொடங்கப்பட்டது. இக்கோவில், மது பண்டிட் தாசா என்பவரால், பக்திவேதாந்த சுவாமி பிரபுபாதாவின் ஆசிர்வாதத்துடன் கட்டி முடிக்கப்பட்டது.

## அமைவிடம்
இக்கோயிலானது ஹரே கிருஷ்ணா மலையில் அமைந்துள்ளது. 

## வரலாறு
1976 ஆம் ஆண்டுகளில், இந்தியாவின் பல்வேறு பகுதிகளில் இருந்த பக்தர்கள் இஸ்கானின் நடவடிக்கைகளை தென்னிந்தியாவிலுள்ள பெங்களூரு, ஹூப்ளி, சென்னை உள்ளிட்ட இடங்களுக்கு பரப்பிவந்தனர். சங்கீர்த்தனைகளை தெருக்களிலும், வாழ்நாள் உறுப்பினர்களை சேர்ப்பதிலும், வீடுகளில் கூட்டங்களை ஒருங்கிணைப்பதும், பந்தல்கள் போட்டு கூட்டங்களை நடத்தியும் வந்தனர்.  மே 1997-ல், பெங்களூரு இஸ்கான் கோயிலை சயபதாகா சுவாமி மற்றும் இந்தியாவின் ஒன்பதாவது குடியரசுத்தலைவர் சங்கர் தயால் சர்மாவால் தொடங்கப்பட்டது.

## அவதாரங்கள்
பெங்களூரு இஸ்கானில் ஆறு அவதாரங்கள் உள்ளது.

# முதன்மைக் கடவுள் ராதா-கிருட்டிணன்
# கிருட்டிண பலராமன்
# நித்தை கவுரங்கா (சைதன்யர்).
# ஸ்ரீனிவாசா கோவிந்தா ( வெங்கடாசலபதி ).
# பிரகலாதன் நரசிம்மர் 
# ஸ்ரீல பிரபுபாதா

## வழிபாட்டு நேரம்
இக்கோயிலானது காலை 4:15 முதல் 5:15 வரையிலும் மங்கள் ஆரத்திக்காகவும், துளசி, நரசிம்ம ஆரத்தி, சுப்ரபாதத்திற்காகவும், 5:15 முதல்7:15 வரை ஜபத்திற்காகவும், மதியம் 1:00 வரையிலும், மாலை 4:15 முதல் 8:20 வரையிலும்  திறந்திருக்கும்.

## சமூக சேவை
இலவசமாக உணவு வழங்கப்படுகிறது. அட்சய பாத்திரம் அறக்கட்டளை திட்டம் இக்கோயில் உறுப்பினர்களால் துவங்கப்பட்டதாகும்.

## படக்காட்சியகம்

File:Iskon temple.JPG|இரவில் அகில உலக கிருஷ்ண பக்திக் கழகம், பெங்களூரு
File:4-PA300301 Iskon Temple, Bengaluru.JPG|அகில உலக கிருஷ்ண பக்திக் கழகம், பெங்களூரு (2013)
File:ISKCON Temple pond, Bangalore (2012).jpg|அகில உலக கிருஷ்ண பக்திக் கழகக் குளம் (2013)
File:2-PA300285 Iskon temple.JPG|'கோபுரம்'(2013)
File:ISKCON-KrishnaLilaPark.jpg|கனகாபுர சாலையிலுள்ள கோயில்
File:ISKCON-KrishnaLilaPark Sudarshana.jpg|கிருட்டிண லீலா பூங்கா
File:ISKCON-KrishnaLilaPark Narasimha-Jagannadha-Baladeva-Subhadra.jpg|கிருட்டிண லீலா பூங்கா: நரசிம்மா, ஜெகன்னாதா, பாலதேவா, சுபத்ரா


## வெளி இணைப்புகள்

*The official website of Srila Prabhupada's ISKCON Bangalore.
*The journal of the Hare Krishna Movement. 
*News & views of the Hare Krishna Movement. 
*'''BangaloreTourism.org''': ISKCON, Bangalore.
*Akshaya Pātra USA | Unlimited food for education. 
*ISKCON Truth | Website publishing the hidden stories of ISKCON.

## மேற்கோள்கள்

பகுப்பு:பெங்களூரில் உள்ள சுற்றுலாத் தலங்கள்
பகுப்பு:இந்து சமய அமைப்புகள்
பகுப்பு:கர்நாடகாவில் உள்ள கிருஷ்ணர் கோயில்கள்
1746

**1746**  (**[[ரோம எண்ணுருக்கள்|MDCCXVI]]**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டு ஆகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.

## நிகழ்வுகள்

* சூன் 16 - பியசென்சாவில் ஆத்திரியப் படைகள் பிரெஞ்சு எசுப்பானியப் படையினரைத் தோற்கடித்தனர்.
* ஆகஸ்டு 18 - இசுக்கொட்டியக் கிளர்ச்சியாளர்கள் இருவருக்கு, கில்மார்னொக் இளவரசர், பால்மெரினொக் பிரபு, இலண்டன் கோபுரத்தில் தலை வெட்டப்பட்டு மரணதண்டனை நிறைவேற்றப்பட்டது.
* அக்டோபர் 28 - பெருவில் இடம்பெற்ற பெரும் நிலநடுக்கத்தில் தலைநகர் லிமா அழிவுற்றது.

### தேதி அறியப்படாதவை
* முதலாம் கர்நாடகப் போர் ஆரம்பம்.
* மதராஸ் சண்டை: பிரித்தானியரிடம் இருந்து பிரான்சியப் படையினர் மதராசு நகரைக் கைப்பற்றினர்.


## பிறப்புகள்
* ஜனவரி 12 - யொகான் ஹைன்ரிக் பெஸ்டலோசி, சுவிசு கல்வியாளர் (இ. 1827)
* மார்ச் 30 - பிரான்சிஸ்கோ கோயா, எசுப்பானிய ஓவியர் (இ. 1828)

## 1746 நாட்காட்டி

## மேற்கோள்கள்
உருபீடியம் கார்பனேட்டு

**ருபீடியம் கார்பனேட்டு** *(Rubidium carbonate)* என்பது Rb2CO3 என்ற மூலக்கூறு வாய்ப்பாடு கொண்ட ருபீடியத்திற்கு இசைவான ஒரு வேதிச் சேர்மம் ஆகும். நீரில் எளிதாகக் கரையக்கூடிய இச்சேர்மம் நிலைப்புத்தன்மையுடன் அதிக வினைத்திறனற்றுக் காணப்படுகிறது. ருபீடியம் தனிமமானது ருபீடியம் கார்பனேட்டு என்ற சேர்மமாகவே விற்பனை செய்யப்படுகிறது.

## தயாரிப்பு
அமோனியம் கார்பனேட்டை ருபீடியம் ஐதராக்சைடுடன் சேர்த்து வினைப்படுத்துவதால் ருபீடியம் கார்பனேட்டைத் தயாரிக்க முடியும்

## பயன்கள்
சிலவகை கண்ணாடிகள் தயாரிப்பில் ருபீடியம் கார்பனேட்டு பயன்படுகிறது. கண்ணாடிகளின் நிலைப்புத்தன்மை, நீடித்த உழைப்பு மற்றும் அவற்றின் கடத்தாத் திறன் ஆகியவற்றை அதிகரிக்கச் செய்ய இது பயனாகிறது. மேலும் இயற்கை வாயுவில் இருந்து குறுகிய சங்கிலி ஆல்ககால்கள் தயாரிக்கும் முறைகளில் இது வினையூக்கியாகப் பயன்படுகிறது.

## மேற்கோள்கள்

பகுப்பு:கார்பனேட்டுகள்
பகுப்பு:உருபீடியம் சேர்மங்கள்
எப்-4 பன்டெம் II

**எப்-4 பன்டெம் II** அல்லது **மக்டொனல் டக்ளஸ் எப்-4 பன்டெம் II** (*McDonnell Douglas F-4 Phantom II*) என்பது ஐக்கிய அமெரிக்க வான்படைக்காக மக்டொனல் டக்ளஸ் நிறுவனத்தினால் தயாரிக்கப்பட்ட ஒன்றன்பின் ஒன்றான இரட்டை இருக்கை, இரட்டைப்பொறி, எல்லா காலநிலைக்குமான, நீண்ட தூர ஒலியைவிட வேகமான தாரை இடைமறிப்பு/தாக்குதல்-குண்டுவீச்சு வானூர்தி ஆகும். ஐக்கிய அமெரிக்க வான்படைச் சேவையில் 1960 இல் முதன்முதலாக சேர்த்துக்கொள்ளப்பட்டது. இது ஐக்கிய அமெரிக்க ஈரூடகப் படைப்பிரிவு சேவையிலும் சேர்த்துக் கொள்ளப்பட்ட இது மத்திய 1960 களில் வான் பிரிவின் முக்கிய பகுதியாக மாறியது.

## உசாத்துணைகள்

## வெளி இணைப்புகள்

* F-4 Phantom II history page on Boeing.com

பகுப்பு:அமெரிக்கப் போர் வானூர்திகள்
கௌதமி விரைவுவண்டி

**கௌதமி எக்ஸ்பிரஸ்** என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது துறைமுக நகரமான காக்கிநாடாவினை, செகந்திரபாத் நகரத்துடன் ரயில் பாதை மூலம் இணைக்கும் ரயில் சேவை ஆகும். கோதாவரி நதியின் உபநதியான கௌதமி நதியினைக் குறிக்கும் வகையில் இதன் பெயர் அமைந்துள்ளது. இதன் வண்டி எண்கள் 12737, 12738.

## வரலாறு
தெற்கு மத்திய ரயில்வேயின் பெருமைமிக்க ரயில்களில் கௌதமி எக்ஸ்பிரஸும் ஒன்று. இது ஹைதராபாத்தினை, காக்கிநாடா துறைமுகப்பட்டினத்துடன் இணைக்கிறது. 7047 மற்றும் 7048 என்று வண்டி எண்ணுடன் செயல்பட்டு வந்த இந்த ரயில்சேவை, 2007 ஜூலை மாதத்தில் அதிவிரைவு ரயில்சேவையாக மாற்றப்பட்டது. அதிலிருந்து 12737 மற்றும் 12738 என்ற வண்டி எண்களுடன் செயல்பட்டு வருகிறது. ஆண்டு முழுவதும் பயணிகள் முழுவதும் நிரம்பிய ரயிலாகவும், 24 ரயில் பெட்டிகளைக் கொண்டு செயல்படும் நீளமான ரயில்களுள் ஒன்றாகவும் கௌதமி எக்ஸ்பிரஸ் விளங்குகிறது.

ஆந்திர பிரதேசத்தின் டெல்டா பகுதிகளை, ஆந்திராவின் தலைநகருடன் இணைப்பதில் முக்கியப்பங்கு கௌதமி அதிவிரைவு ரயிலுக்கு உண்டு. இது 3/10/1987 இல் அறிமுகப்படுத்தப்பட்டது. இது கோதாவரி எக்ஸ்பிரஸ் ரயில் சேவையின் சகோதரி ரயிலாகவே பாவிக்கப்படுகிறது. இந்த ரயில் அறிமுகப்படுத்தப்பட்டபோது, கோதாவரி எக்ஸ்பிரஸ் விசாகப்பட்டினம் மற்றும் ஹைதராபாத் பகுதிகளுக்கு இடையே செயல்பட்டது.

## வழித்தடமும் நிறுத்தங்களுக்கான நேரமும்

## வண்டி எண் 12737

இது காக்கிநாடா துறைமுகத்தில் இருந்து, செகந்திராபாத் சந்திப்பு வரை இயக்கப்படுகிறது. 10 மணி நேரம் மற்றும் 15 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 19 நிறுத்தங்களைக் கொண்டு செயல்படுகிறது. மணிக்கு சராசரியாக 54 கிலோ மீட்டர் வேகத்தில் சுமார் 563 கிலோ மீட்டர் தொலைவினை 10 மணி நேரம் மற்றும் 15 நிமிடங்களில் கடக்கிறது. இது காக்கிநாடா துறைமுகம் மற்றும் செகந்திராபாத் ஆகியவற்றிற்கு இடைப்பட்ட 89 ரயில் நிறுத்தங்களில் 19 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட ஒரு நிமிடம் தாமதமாகவும், சென்றடையும் நேரத்தில் 29 நிமிடங்கள் தாமதத்தினையும் கொண்டுள்ளது.

## வண்டி எண் 12738

இது செகந்திராபாத் சந்திப்பில் இருந்து காக்கிநாடா துறைமுகம் வரை செயல்படுகிறது. 10 மணி நேரம் 15 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 19 நிறுத்தங்களைக் கொண்டு செயல்படுகிறது. மணிக்கு சராசரியாக 54 கிலோ மீட்டர் வேகத்தில் சுமார் 563 கிலோ மீட்டர் தொலைவினை 10 மணி நேரம் 15 நிமிடங்களில் கடக்கிறது. செகந்திராபாத் சந்திப்பு மற்றும் காக்கிநாடா துறைமுகத்திற்கு இடைப்பட்ட 89 ரயில் நிறுத்தங்களில் 19 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக இரு நிமிடங்கள் தாமதத்தினையும், சென்றடையும் நேரத்தில் சராசரியாக 50 நிமிடங்கள் விரைவாக அடையும் தன்மையினையும் கொண்டுள்ளது.

## குறிப்புகள்

பகுப்பு:இந்திய விரைவுவண்டிகள்
பீனைல் கூட்டம்

கரிம வேதியியலில், **பீனைல் கூட்டம்** (*Phenyl group*) அல்லது **பீனைல் வளையம்** (*Phenyl ring*) என்பது C6H5 என்ற வாய்பாட்டைக் கொண்ட அணுக்களின் சக்கரக் கூட்டம் ஆகும். பீனைல் கூட்டத்திற்கும் பென்சீனுக்கும் நெருங்கிய தொடர்புண்டு. பீனைல் கூட்டத்தில் அறுகோணத் தளத்தில் இணைக்கப்பட்ட ஆறு கரிம அணுக்கள் உண்டு. இவற்றுள் ஐந்து கரிம அணுக்கள் ஒற்றைப் பிணைப்பின் மூலம் நீரிய அணுக்களுடன் இணைக்கப்பட்டிருக்கும். எஞ்சிய கரிம அணு பதிலீட்டுடன் இணைக்கப்பட்டிருக்கும்.

## பெயரீடு

பீனைல் கூட்டமானது, பொதுவாக, Phஆல் அல்லது Φஆல் குறிக்கப்படும். சில வேளைகளில் பென்சீனை PhH என்றும் குறிப்பதுண்டு. பீனைல் கூட்டங்கள் பொதுவாக வேறு அணுக்களுடனோ கூட்டங்களுடனோ இணைக்கப்பட்டிருக்கும். எடுத்துக்காட்டாக, முப்பீனைல் மெதேன் (Ph3CH) ஒரே காபன் அணுவுடன் இணைக்கப்பட்ட மூன்று பீனைல் கூட்டங்களைக் கொண்டுள்ளது. பெரும்பாலான பீனைல் சேர்மங்களின் பெயர்களில் பீனைல் என்னும் சொல் வருமாறு எழுதுவதில்லை. C6H5Clஐ பீனைல் குளோரைடு என அழைக்கக்கூடியதாக இருப்பினும், பொதுவாக அதனைக் குளோரோபென்சீன் என்றே அழைப்பதுண்டு. சில சிறப்பு நிலைமைகளில் பீனைல் எதிரயனி (C6H5**-**), பீனைல் நேரயனி (C6H5**+**) , பீனைல் மூலிகம் (C6H5**·**) போன்ற தனியாக்கப்பட்ட பீனைல் கூட்டங்களும் இனங்காணப்பட்டுள்ளன.

பீனைல் கூட்டத்திலுள்ள நீரிய அணுக்கள் பதிலிடப்பட்ட கூட்டங்களின் பெயர்களும் பீனைல் என முடியுமாறே பெயரிடப்படும். எடுத்துக்காட்டாக, Cl5C6 என்பது ஐங்குளோரோபீனைல் எனப் பெயரிடப்படும்.

## இதனையும் பார்க்க
* பென்சீன்

## மேற்கோள்கள்

## வெளியிணைப்புகள்

பகுப்பு:பீனைல் சேர்மங்கள்
பகுப்பு:வேதி வினைக்குழுக்கள்
பகுப்பு:அரைல் தொகுதிகள்
நிலைத்த புள்ளி

கணிதத்தில், ஒரு சார்பின் ஆட்களத்திலுள்ள ஒரு புள்ளியின் எதிருருவானது அப்புள்ளியாகவே இருக்குமாயின் அப்புள்ளி **நிலைத்த புள்ளி** (*fixed point*) அல்லது **மாறாப்புள்ளி** (*invariant point*) எனப்படும். 

சார்பு *f* இன் ஆட்களத்தின் ஒரு புள்ளி *c* எனில்:
::f(c) = c  
என இருந்தால், இருந்தால் மட்டுமே, *c* ஒரு நிலைத்த புள்ளியாகும். நிலைத்த புள்ளிகளின் கணம் ”நிலைத்த கணம்” எனப்படும்.

எடுத்துக்காட்டு:
மெய்யெண்களின் கணத்தில் வரையறுக்கப்பட்ட சார்பு *f* :
: f(x) = x^2 - 3 x + 4, இச்சார்பின் நிலைத்த புள்ளி  2 (*f*(2) = 2).

அனைத்து சார்புகளும் நிலைத்த புள்ளிகள் கொண்டிருக்காது.
எடுத்துக்காட்டாக, மெய்யண்களில் வரையறுக்கப்பட்ட  f(x) = x + 1  சார்புக்கு நிலைத்த புள்ளிகள் கிடையாது. ஏனென்றால் எந்தவொரு மெய்யெண்ணுடனும் எண் ஒன்றைக் கூட்டினால் அதே எண் கிடைக்காது. 

வரைபடத்தில், சார்பின் வளைகோடானது, y = x  கோட்டினைச் சந்திக்கும் புள்ளிகள் அச்சார்பின் நிலைத்த புள்ளிகளாக இருக்கும்.

## மேற்கோள்கள்

* Weisstein, Eric W. "Fixed Point." From MathWorld--A Wolfram Web Resource. http://mathworld.wolfram.com/FixedPoint.html 

## வெளியிணைப்புகள்
* Animations for Fixed Point Iteration
* An Elegant Solution for Drawing a Fixed Point

பகுப்பு:சார்புகளும் கோப்புகளும்
சுசித்ரா

**ஆர்ஜே சுச்சி** (RJ Suchi - Radio Jockey Suchi) என பரவலாக அறியப்படும் **சுசித்ரா** (Suchitra) தமிழகத்தைச் சேர்ந்த வானொலி ஒலிபரப்பாளர் ஆவார். தமிழ், மலையாளம், தெலுங்கு மொழித் திரைப்படங்களில் மொத்தமாக நூற்றுக்கும் மேற்பட்ட பாடல்களைப் பாடியுள்ளார்.

ஆரம்பத்தில் ரேடியோ மிர்ச்சி (சென்னை) பண்பலை வானொலி நிலையத்தில் பணியாற்றிய இவர், தற்போது ரேடியோ ஒன் (சென்னை) பண்பலை வானொலி நிலையத்தில் பணியாற்றி வருகிறார்.

## சர்ச்சை
இவர் தன் கீச்சு கணக்கு கொந்தர்களால் கைப்பற்றப்பட்டு உள்ளதாக கூறினார், இவரின் கீச்சு கணக்கிலிருந்து தன்னை நடிகர் தனுசின் பாதுகாவலர்கள் தொந்தரவு செய்ததாக தெரிவித்தார். தனுசு தனக்கு போதை கொடுத்து தன்னை வன்புணர்ந்ததாக கூறினார். நடிகர்கள் தனுசு, அனுயா, அன்சிகா, அனிருத், சஞ்சிதா செட்டி,  மற்றும் ஆண்ட்ரியா ஆகியோர் நெருக்கமாக இருக்கும் படங்களையும் அட்டவணை போட்டு வெளியிட்டு வருகிறார்.  பாடகி சுசித்ரா மன அளவில் பாதிக்கப்பட்டுள்ளதாக அவரது கணவர் கார்த்திக் தெரிவித்திருந்தார். பாடகி சின்மயி தனுசுடனும் அன்ரித்துடனும் இருப்பது போன்ற நிழற்ப்படங்களை வெளியிட்டிருந்தார். விஜய் தொலைக்காட்சியில் நிகழ்ச்சி நடத்தும் டிடி என்பவர் வேறு ஆணுடன் இருப்பது போன்ற நிழற்படங்களை வெளியிட்டிருந்தார்

## உசாத்துணை
* Off the air with RJ Suchi 
* College Life with Suchi
* சுசித்ரா பற்றிய வாழ்க்கைக் குறிப்புகள் 

## வெளியிணைப்புகள்
* சுசித்ராவின் சொந்த இணையத்தளம் 
## மேற்கோள்கள்


பகுப்பு:வானொலி ஒலிபரப்பாளர்கள்
பகுப்பு:1982 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
உருபீடியம் ஐதராக்சைடு

**ருபீடியம் ஐதராக்சைடு** *(Rubidium hydroxide)* என்பது RbOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு ருபீடியம் மற்றும் ஒரு ஐதராக்சைடு அயனிகள் சேர்ந்து உருவாகும் இச்சேர்மம் ஒரு வலிமையான காரத் தன்மையுள்ள வேதிப்பொருளாகவும் மற்றும் ஒரு வலிமையான காரமாகவும் இருக்கிறது.

ருபீடியம் ஐதராக்சைடு இயற்கையில் தனித்துக் கிடைப்பதில்லை. ஆனால் ருபீடியம் ஆக்சைடை தொகுப்பு வினைக்கு உட்படுத்தி ருபீடியம் ஐதராக்சைடு தயாரிக்கலாம். சில விநியோகிப்பாளர்கள் ருபீடியம் ஐதராக்சைடின் நீர்த்தக் கரைசலை ருபீடியம் ஐதராக்சைடு என்ற பெயரில் வழங்கி வருகிறார்கள்.

ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளாகும். இக்காரத்தைப் பயன்படுத்துகையில் கைககள், கண், முகம் முதலானவற்றைப் பாதுக்காக்கும் வகைகள் கையுறைகள் முகமுடிகள் அணிவது அவசியமானதாகும்.

## தயாரிப்பு
ருபீடியம் ஆக்சைடில் உள்ள ஆக்சைடை தண்ணீரில் கரைக்கும் தொகுப்பு வினை வழியாக ருபீடியம் ஐதராக்சைடைத் தயாரிக்கலாம்.

:Rb2O (s) + H2O (l) → 2 RbOH (aq)

சில விநியோகிப்பாளர்கள் ருபீடியம் ஐதராக்சைடின் 50 சதவீத  நீர்த்தக் கரைசலை அல்லது 99 சதவீத அளவிலுள்ள நீர்த்த கரைசல் வரை 5 இன் மடங்குகளில் தயாரித்து விற்பனை செய்கின்றனர்.
## பயன்கள்
ருபீடியம் ஐதராக்சைடு அரிதாகவே தொழிற்சாலைகளில் பயன்படுத்தப்படுகிறது. ஏனெனில் இதைவிடப் பாதுகாப்பான முறையில் இதன் செயல்பாடுகள் அனைத்தையும் சோடியம் ஐதராக்சைடும் பொட்டாசியம் ஐதராக்சைடும் வழங்கி விடுகின்றன.

ருபீடியம் ஐதராக்சைடு முக்கிய அறிவியல் ஆய்வுகளில் பயன்படுத்தப்படுகிறது. ருபீடியம் விலை மதிப்பு மிக்கது என்பதால் பெரும்பாலும் ருபீடியத்தை வீணாக்குவதை தவிர்க்க்கும் நோக்கில் மிக அரிதாக பதிலியாகவே இதைப் பயன்படுத்துவார்கள். உதாரணமாக, பட்டாசுத் தொழிலில் ஊதா நிறம் வேண்டுமிடங்களில் தூய்மையான ருபீடியத்திறகுப் பதிலாக ருபீடியம் ஐதராக்சைடு பயன்படுத்தப்படுகிறது.

மேற்கண்ட காரணங்களால் ருபீடியம் ஐதராக்சைடு தொழிற்சாலைகளில் அரிதாகப் ப்யன்படுத்தப்பட்டாலும் மற்ற ருபீடியம் சேர்மங்கள் தயாரிக்கப்படுகையில் இது இடைநிலைச் சேர்மமாக உருவாவதால் முக்கியத்துவம் பெறுகிறது. இயற்கையில் தோன்றும் ருபீடியம் ஆக்சைடை நீரில் கரைத்து கரையக்கூடிய ருபீடியம் ஐதராக்சைடு தயாரிக்கப்படுகிறது.

## முன்பதுகாப்பு
ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளானதால் இதைப் பயன்படுத்துகையில் தோலில் புண் முதலிய காயங்கள் ஏற்படும் வாய்ப்புகள் அதிகம். எனவே போதுமான முன்பாதுகாப்பு நடவடிக்கைகளுடன் இச்சேர்மத்தைக் கையாளவேண்டும்.
ஆய்வகங்களில் உரிய மேலாடை கையுறை, முகமுடி போன்ற பாதுகாப்பு சாதங்களைப் பயன்படுத்துவது ருபீடியம் ஐதராக்சைடின் எதிர்பாராத விபத்துகளில் இருந்து காப்பாற்றும்.
 
நீருள்ள குடுவையில் ருபீடியம் ஐதராக்சைடை மெல்ல மெல்ல கவனமாக ஊற்றுவதன் மூலம் நீர்த்த கரைசலாக அதை மாற்றலாம்.
மேலும் இச்சேர்மம் ஈடுபடும் வேதிவினைகள் வெப்ப உமிழ் வினைகளாக இருப்பதால் அதிக அளவு வெப்பம் வெளியிடப்படும் காரணத்தல் கலன்கள் வெடிக்க நேரிடும் என்பதையும் கவனத்திற்கொண்டு கரைசலை தேவையான எல்லைக்கு மேல் கொதிக்க விடுவதையும் தவிர்க்க வேண்டும்.

## இவற்றையும் காண்க
*பொட்டாசியம் ஐதராக்சைடு
*சோடியம் ஐதராக்சைடு
*ருபீடியம்

## மேற்கோள்கள்

* 

பகுப்பு:உருபீடியம் சேர்மங்கள்
பகுப்பு:ஐதராக்சைடுகள்
பகுப்பு:காரங்கள்
அன்னபூரணி சுப்ரமணியம்

** அன்னபூரணி சுப்ரமணியம் **, (*Annapurni Subramaniam*) பெங்களூரு இந்திய வானியற்பியல் நிறுவனத்தில் பணிபுரியும் அறிவியலாளர் ஆவார். இவர் விண்மீன் கொத்துகள், விண்மீன் படிமலர்ச்சி, பால்வெளி விண்மீன்தொகை, மெகல்லான் முகில்கள் பற்றி ஆய்வு செய்துவருகின்றார்.

## கல்வி
அன்னபூரணி பாலக்காடு விக்டோரியா கல்லூரியில் அறிவியலில் பள்ளிக்கல்வியை முடித்தார். இவர் தன் முனைவர் பட்டத்தினை 1996 ஆம் ஆண்டில் இந்திய வானியற்பியல் நிறுவனத்தில் விண்மீன் கொத்துகள் ஆய்விலும், விண்மீன் உருவாகும் விதம் பற்றிய ஆய்விலும் பெற்றுள்ளார்.

## வாழ்க்கைப் பணி
இவர் 1990-96 கால இடைவெளியில் இந்திய வானியற்பியல் நிறுவனத்தில்  ஆய்வாளராக இருந்தார்.பிறகு 1998இல் அந்நிறுவனத்திலேயே முதுமுனைவர் பட்ட ஆய்வாளரானார். இப்போது இவர் அங்கு அறிவியலாளராகப் பணிபுரிகிறார். இவர் பன்னாட்டு வானியல் ஒன்றியத்தில் முனைவாகச் செயல்படும் உறுப்பினராக உள்ளார்.

## ஆய்வுப் புலங்கள்
அன்னபூரணியின் ஆய்வுப் புலங்களாவன:

* விண்மீன் கொத்துகள் (திறந்தநிலை, விண்கோளக வகைகள்)
* விண்மீன் உருவாக்கமும் முந்து-MS விண்மீன்களும்
* செவ்வியல் Beவகை & ஃஎர்பிக் Ae/Beவகை விண்மீன்கள்
* நட்சத்திர மண்டலங்களின் கட்டமைப்பு
* மெகல்லான் முகில்கள்
* விண்மீன் தொகை 
 
இவரது வெளியீடுகள் விண்வெளியியல்  தரவுத்தளம் எனும் இணையத்தளத்தில் உள்ளன.

## நடப்புத் திட்டங்கள்
இந்திய வானியற்பியல் நிறுவனத்தில் பின்வரும் நடப்புத் திட்டங்களில் ஈடுபட்டுள்ளார்.

* விண்மீன்கொத்துகளில் உள்ள விண்மீன்களின் உமிழ்வரிகள்
* இளம் விண்மீன்கொத்துகளின் உருவாக்க வரலாறு
* முந்து திறந்தநிலைக் கொத்துவகைகள் -முந்து விண்பொருள் வட்டுகளின் ஆழ்நிலை ஆய்வு
* ஆய்வு செய்யப்படாத  திறந்தநிலைக் கொத்துகளின் துல்லியமான ஒளிர்வளவியல்
* சிறிய மெகல்லான் முகிலின்  ஒளிர்வட்டம் (Halo)
* பெரிய மெகல்லான் முகிலின் விண்மீன்தொகை
* புறவரம்பு அளக்கை: மெகல்லான் முகில்கள் 

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
பகுப்பு:கேரளப் பெண் அறிவியலாளர்கள்
பகுப்பு:பாலக்காடு மாவட்ட மக்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:இந்திய வானியலாளர்கள்
பகுப்பு:இந்திய வானியற்பியலாளர்கள்
ஜோதிமணி (சாதனையாளர்)

**ஜோதிமணி கவுதமன்** தமிழ்நாட்டின் வடகள்ளிப்பட்டி எனும் இடத்தைச் சேர்ந்த தமிழகத்தின் முதலாவது பெண் பார வண்டி ஓட்டுநர் ஆவார். ஒரு புதுத் துறையில் முன்னோடியான இவருக்கு 2015 ஆம் ஆண்டிற்கான தமிழ்நாடு அரசின் வீர தீரச் செயலுக்கான கல்பனா சாவ்லா விருது வழங்கப்பட்டது. கணவரிடம் இருந்து வண்டி ஓட்டக் கற்றுக் கொண்ட இவர் தற்போது சொந்தமாக ஒரு பார வண்டியை வாங்கி இயக்கி வருகின்றார்.

## மேற்கோள்கள்


பகுப்பு:தமிழ்ப் பெண்கள்
பகுப்பு:கல்பனா சாவ்லா விருது பெற்றவர்கள்
பகுப்பு:வாழும் மக்கள்
ருபீடியம் தெல்லூரைடு

**ருபீடியம் தெல்லூரைடு** *(Rubidium telluride)* என்பது Rb2Te என்ற மூலக்கூற்று வாய்ப்பாடு கொண்ட மஞ்சளும் பச்சையும் கலந்த நிறத்தில் காணப்படும் ஒரு கனிம வேதியியல் சேர்மமாகும். இது 775 <sup>0</sup> அல்லது 880 <sup>0</sup> செல்சியசு வெப்பநிலையில் உருகத் தொடங்குகிறது. (இவ்விரண்டு விதமான முடிவுகளும் பதிவு செய்யப்பட்டுள்ளன.) இச்சேர்மம் பரவலாக அறியப்படாத காரணத்தால் போதுமான கவனம் பெறாமல் உள்ளது.

மற்ற கார உலோக சால்கோகெனைட்டுகள் போலவே இதுவும் திரவ அமோனியாவில் உள்ள தனிமங்களில் இருந்து தயாரிக்கப்படுகிறது.

## மேற்கோள்கள்

## வெளி இணைப்புகள்
* 
* 

பகுப்பு:தெலூரியம் சேர்மங்கள்
பகுப்பு:உருபீடியம் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:புளோரைட்டு படிகக் கட்டமைப்பு
தமிழ்நாடு விரைவுவண்டி

**தமிழ்நாடு விரைவுத் தொடருந்து** இந்திய ரயில்வேயினால் செயல்படுத்தப்படும் ஒரு ரயில் சேவையாகும். ஆகஸ்ட் 7, 1976 இல் இது தனது ரயில் சேவையினைத் தொடங்கியது. அப்போதைய பிரதமராக இருந்த இந்திரா காந்தியால் இந்த ரயில் சேவை தொடங்கி வைக்கப்பட்டது. முதலில் வாரத்திற்கு மூன்று முறை செயல்படும் ரயிலாக அறிமுகப்படுத்தப்பட்டது. இந்தியாவின் தெற்குப் பகுதியில் முக்கியப் பகுதியான தமிழ்நாட்டினை பெயராகக் கொண்டு செயல்படுத்தப்பட்ட, முதல் ரயில் சேவை இதுவாகும். இது சென்னை சென்ட்ரல் மற்றும் புது டெல்லிக்கு இடையே செயல்படுகிறது. ராஜதானி எக்ஸ்பிரஸ் அல்லாமல் வேகமாக செல்லக்கூடிய ரயில் இதுவாகும். 1976 ஆம் ஆண்டில் வாரத்திற்கு மூன்று முறை செயல்படும் ரயிலாக இருந்த இந்த ரயில்சேவை, பின்னர் வாரத்திற்கு நான்கு முறை செயல்படும் ரயில் சேவையாக மாறியது. இந்த மாற்றம் 1982 ஆசிய விளையாட்டுக்கள் தொடங்குவதற்கு முன்பு ஏற்பட்டது. அதன் பின்னர் ஜூன் 1988 இல், மாதவ் ராவ் சிந்தியாவினால், தினசரி ரயில் சேவையாக மாற்றப்பட்டது. இதில் குவாலியர் ரயில் நிலையமும் சேர்க்கப்பட்டது.  12621 மற்றும் 12622 என்ற வண்டி எண்களுடன் செயல்படும் இந்த ரயில்சேவை, இந்திய ரயில்வேயின் பிரிவுகளில் அதிவிரைவு ரயில்சேவை என்ற பிரிவின்கீழ் இயங்குகிறது.

## வழிப்பாதை மற்றும் நிறுத்தங்களுக்கான நேரங்கள்:

## வண்டி எண் 12621

இது சென்னை சென்ட்ரலில் இருந்து, புது டெல்லி வரை செயல்படுகிறது. 33 மணி நேரம் மற்றும் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 10 நிறுத்தங்களைக் கொண்டு செயல்படுகிறது. மணிக்கு சராசரியாக 65 கிலோ மீட்டர் வேகத்தில் சுமார் 2182 கிலோ மீட்டர் தொலைவினை 33 மணி நேரம் மற்றும் 5 நிமிடங்களில் கடக்கிறது. இது சென்னை சென்ட்ரல் மற்றும் புது டெல்லி ஆகியவற்றிற்கு இடைப்பட்ட 313 ரயில் நிறுத்தங்களில் 10 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட 5 நிமிடங்கள் தாமதமாகவும், சென்றடையும் நேரத்தில் ஒரு மணி நேரம் 7 நிமிடங்கள் தாமதத்தினையும் கொண்டுள்ளது. இது தனது தண்டவாளத்தினை எந்தவொரு ரயில் சேவையுடனும் பகிர்ந்துகொள்ளவில்லை. இதில் சரக்கறைக்கான வசதிகள் உள்ளன.

இதன் ரயில் பெட்டிகளின் அடுக்கு விவரங்கள் பின்வருமாறு.
L – SLR – UR – S13 – S12 – S11 – S10 – S9 – S8 – S7 – S6 – S5 – PC – S4 – S3 – S2 – S1 – B2 – B1 – A3 –A2 – A1 – HA1 – UR – SLR  

## வண்டி எண் 12622
இது புது டெல்லியில் இருந்து சென்னை சென்ட்ரல் வரை செயல்படுகிறது. 32 மணி நேரம் 40 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 11 நிறுத்தங்களைக் கொண்டு செயல்படுகிறது. மணிக்கு சராசரியாக 66 கிலோ மீட்டர் வேகத்தில் சுமார் 2182 கிலோ மீட்டர் தொலைவினை 32 மணி நேரம் 40 நிமிடங்களில் கடக்கிறது. புது டெல்லி மற்றும் சென்னை சென்ட்ரல் ரயில்நிலையம் ஆகியவற்றிற்கு இடைப்பட்ட 314 ரயில் நிறுத்தங்களில் 11 நிறுத்தங்களை மட்டுமே கொண்டிருக்கிறது. இது தனது தண்டவாளத்தினை எந்தவொரு ரயில் சேவையுடனும் பகிர்ந்துகொள்ளவில்லை. இதில் சரக்கறைக்கான வசதிகள் உள்ளன .

இதன் ரயில் பெட்டிகளின் அடுக்கு விவரங்கள் பின்வருமாறு.
L – SLR – UR – HA1 – A1 – A2 – A3 – B1 – B2 – S1 – S2 – S3 – S4 – PC – S5 – S6 – S7 – S8 – S9 – S10 – S11 – S12 – S13 – UR – SLR 

## குறிப்புகள்

பகுப்பு:இந்திய விரைவுவண்டிகள்
பகுப்பு:தமிழகத்தில் தொடருந்து போக்குவரத்து
திருவப்பூர் முத்துமாரியம்மன் கோயில்

**திருவப்பூர் முத்துமாரியம்மன் கோயில்** புதுக்கோட்டை மாவட்டம் திருக்கோகர்ணத்தில் அமைந்துள்ள மாரியம்மன் கோயிலாகும்.

## அமைப்பு
முன் மண்டபம், அதைத் தொடர்ந்து கொடி மரம், பலிபீடம் ஆகியவை அமைந்துள்ளன. அதனை அடுத்து கருவறை உள்ளது.

## மூலவர்
இவ்வாலயத்தின் கருவறையில் முத்துமாரியம்மன் அமர்ந்த கோலத்தில் உள்ளார்.கோயிலின் திருச்சுற்றில் மதுரை மீனாட்சி மற்றும் காஞ்சி காமாட்சியின் சிலைகள் உள்ளன.

## குடமுழுக்கு
இக்கோயிலின் குடமுழுக்கு 29 சனவரி 2010-இல் நடைபெற்றதாகக் கல்வெட்டுக் குறிப்பு கோயில் வளாகத்தில் உள்ளது.

## விழாக்கள்
மாசி மாதம் பூச்சொரிதல் திருவிழா மற்றும் தேர்த்திருவிழா, ஆவணி மாத ஞாயிற்றுக்கிழமைகளில் வழிபாடு நடத்தப்படுகிறது. 

## மேற்கோள்கள்

## வெளியிணைப்புகள்
*திருவப்பூர் முத்துமாரியம்மன் கோயிலில் பூச்சொரிதல் விழா, தினமலர், பிப்ரவரி 23, 2015
*திருவப்பூர் முத்துமாரியம்மன் கோவில் தேரோட்டம், தினமலர், மார்ச் 10, 2015

பகுப்பு:சாக்தம்
பகுப்பு:புதுக்கோட்டை மாவட்டத்திலுள்ள அம்மன் கோயில்கள்‎
மக்கா வெற்றி

**மக்கா வெற்றி** என்பது முசுலிம்கள் ஹிஜ்ரி 8 ரமலான் நோன்புப் பிறை 18ல், திசம்பர் 11, 629ல் மக்காவை வெற்றி கொண்டதைக் குறிக்கிறது. முகம்மது நபி மதினாவிலிருந்து ரமதான் பிறை 6ல் மக்காவை நோக்கி தமது படையுடன் பயணத்தை துவங்கினார்.

## பின்னணி
மதினாவில் வசித்த முசுலிம்களும் மக்காவில் வசித்த குறைஷி குலத்தவர்களும் 628ல் 10 ஆண்டு காலத்திற்கு என ஹுதைபிய்யா ஒப்பந்தம் போட்டிருந்தனர்.

குஜாஆவைச் சேர்ந்த அம்ரு இப்னு ஸாலிம் மக்காவிலிருந்து மதீனாவிற்கு சென்று முகம்மது நபியை சந்தித்து முசுலிம்களின் உதவியை கோரினர்.

இந்த சம்பவத்தைத் தொடர்ந்து குறைசிகள் சார்பில் சமாதானக் குழுவை அனுப்பி இந்த சம்பவத்திற்கு இழப்பீடு தருவதாகவும், ஹுதைபிய்யா ஒப்ந்த்த்ததை தொடர விரும்புவதாகவும் முகம்மதிற்கு தெரியப்படுத்தினர். அதற்கு முன்பே முஸ்லிம்கள் படை திரட்டி கணக்குத் தீர்த்து மக்காவை கைப்பற்ற ஆயத்தமாகினர்.

## மேற்கோள்கள்


பகுப்பு:629
பகுப்பு:முகம்மது நபியின் போர்கள்
விரைவு அஞ்சல்

**விரைவு அஞ்சல்** (Express Mail) என்பது ஒரு விரைவான அஞ்சல் விநியோக சேவையைக் குறிக்கும். இதற்காக வாடிக்கையாளர்கள் கூடுதல் கட்டணம் செலுத்தி விரைவாக ஒரு பொருளை வேண்டிய இடத்துக்கு அனுப்பமுடியும். விரைவு சேவை உள்ளூர் அஞ்சல், பன்னாட்டு அஞ்சல் இரண்டுக்குமானது. பெரும்பாலான நாடுகளில், இது நாட்டின் அஞ்சல் நிர்வாகத்தினாலேயே நிர்வகிக்கப்படுகிறது. 1998 ஆம் ஆண்டிலிருந்து, பன்னாட்டு விரைவு விநியோக சேவைகள் உலக அஞ்சல் ஒன்றியத்தின் விரைவு அஞ்சல் சேவைக் கூட்டுறவு அமைப்பினால் கட்டுப்படுத்தப்படுகிறது.

## விரைவு அஞ்சல் சேவையும், விரைவு அஞ்சல் சேவைக் கூட்டுறவும்
விரைவு அஞ்சல் சேவைக் கூட்டுறவு என்பது உலக அஞ்சல் ஒன்றியத்தின், அஞ்சல் நிர்வாக உறுப்பினர்களால் வழங்கப்படும் ஒரு பன்னாட்டு விரைவு அஞ்சல் சேவை ஆகும். இந்த நிர்வாகங்கள், உலகம் முழுவதிலும் அஞ்சல் சேவைகளை ஒத்திசையச் செய்வதற்கும் வளர்ப்பதற்குமாக, உலக அஞ்சல் ஒன்றியத்தின் கட்டமைப்புக்குள் 1998 ஆம் ஆண்டில் விரைவு அஞ்சல் சேவைக் கூட்டுறவை உருவாக்கின. 2015 சனவரி நிலவரப்படி உலகம் முழுவதிலும் உள்ள 190க்கு மேற்பட்ட நாடுகளும், ஆட்சிப்பகுதிகளும் விரைவு அஞ்சல் சேவையை வழங்குகின்றன.

## விரைவு அஞ்சல் சேவைக் கூட்டுறவு உறுப்பினர்
விரைவு அஞ்சல் சேவைக் கூட்டுறவு உருவாக்கப்பட்டதில் இருந்து 177 அஞ்சல் நிர்வாகங்கள் இவ்வமைப்பில் இணைந்தன. இது உலகம் முழுவதிலும் உள்ள விரைவு அஞ்சல் சேவை நடத்துபவர்களில் 85% ஆகும்.

## பிற விரைவு அஞ்சல் சேவை வழங்குவோர்
பல போக்குவரத்து ஏற்பாட்டு நிறுவனங்களும் இவ்வாறான விரைவுச் சேவைகளை வழங்குகின்றன. யூபிஎஸ், டிஎச்எல், ஃபெட்எக்ஸ் போன்ற நிறுவனங்கள் இவற்றுட் சில. எனினும், பல நாடுகளில் இவை போன்ற மாற்றுச் சேவைகள் பல்வேறு சட்டம் சார்ந்த தேவைகளுக்கு வேறான தகுதிநிலை கொண்டவையாக இருக்கின்றன. எடுத்துக்காட்டாக, உருசியாவில், வெளிநாடுகளில் இருந்து தனிப்பட்டவர்களின் சொந்தத் தேவைக்காக அஞ்சல் அல்லது விரைவு அஞ்சல் சேவையூடாக அனுப்பப்படும் பொருட்கள் 1000 யூரோவிற்குக் குறைவாக இருந்தால் சுங்கவரி விலக்கு உண்டு. அதேவேளை, மாற்று நிறுவனச் சேவைகளூடாக அனுப்பும்போது, சுங்க வரி விலக்குக்கான உச்சப் பெறுமானம் 250 யூரோ மட்டுமே.

## மேற்கோள்கள்

## வெளியிணைப்புகள்
*விரைவு அஞ்சல் சேவை, கூட்டுறவு இணையத்தளம் 
*உலக அஞ்சல் ஒன்றியம், விரைவு அஞ்சல் சேவை இணையத்தளம் 

பகுப்பு:அஞ்சல்
பாரதிய ஆய்வு மையம்

**பாரதிய ஆய்வு மையம்** (Bharatiya Vichara Kendra), இந்துத்துவா கருத்தியல் கொண்ட சங்கப் பரிவாரின் ஒரு அமைப்பாகும். இந்திய நாட்டின் மறு கட்டமைப்புக்கான ஆய்வு மையமாக பாரதிய ஆய்வு கேந்திரத்தை பி. பரமேஷ்வரன் தலைமையில் 1982ல் திருவனந்தபுரத்தில் தத்தோபந்த் பாபுராவ் தெங்காடியால் துவக்கி வைக்கப்பட்டது. இவ்வமைப்பு 13 நவம்பர் 1991ஆம் ஆண்டில் அரசிடம் பதிவு செய்துள்ளது.

## பணிகள்
மாநில மற்றும் தேசிய அளவிலான முக்கிய பிரச்சனைகள் குறித்து,  பலதரப்பட்ட அறிஞர்களின் தலைமையில், பல தலைப்புகளில் கருத்துப் பட்டறைகளும், சொற்பொழிவுகளும்  தொடர்ந்து நடத்தி வருகிறது.

சமசுகிருதம், யோகா மற்றும் பகவத் கீதை போன்றவற்றை மக்களிடையே பரப்ப  நடவடிக்கைகளை மேற்கொண்டு வருகிறது..

## அங்கீகாரம் மற்றும் இணைப்புகளும்
பாரதிய ஆய்வு மையத்தில் செயல்படும் பாரதீய சிறப்பு ஆய்வு நிறுவனத்தை மகரிஷி தயானந்த சரசுவதி பல்கலைக்கழகம் மற்றும் அஜ்மீர் பல்கலைக்கழகம், இதனை ஒரு ஆய்வு மையமாக அங்கீகரித்ததுடன், தங்களின் ஒரு இணைப்பு மையமாக கொண்டுள்ளது. மேலும் இந்திராகாந்தி தேசிய திறந்தவெளி பல்கலைக் கழகம், தனது கிளையை பாரதிய சிறப்பு ஆய்வு மையத்தில் 2007ஆம் ஆண்டில் தொடங்கியுள்ளது. இவ்வாய்வு மையத்தில் முதுநிலை வணிக நிர்வாகவியல் மற்றும் வணிக நிதி நிர்வாகம்  படிப்புகள் தொடங்கியுள்ளது.

## வெளியீடுகள்

மலையாளத்திலும் ஆங்கிலத்திலும்  *பிரகதி*  எனும் காலாண்டு ஆய்வு இதழை 1979 முதல் வெளியிட்டு வருவதுடன் பல நூல்களையும் வெளியிட்டுள்ளது. 

## மேற்கோள்கள்

## வெளி இணைப்புகள்

பகுப்பு:இந்து சமய அமைப்புகள்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
மகாலட்சுமி, மும்பை

**மகாலட்சுமி, மும்பை** *(Mahalaxmi, Mumbai)* என்ற இடம்  மும்பைக்குள் இருக்கும் மும்பைக்கு அடுத்துள்ள ஒரு பகுதியாகும். இதைத் தவிர, மும்பையில் உள்ள ஒரு புறநகர் தொடர்வண்டி நிலையத்தின் பெயராகவும் மகாலட்சுமி உள்ளது.

## வரலாறு

மும்பையில் உள்ள மிகப் பிரபலமான கோயில்களில் ஒன்று மகாலட்சுமி கோயில் ஆகும்.1785 ஆம் ஆண்டில் கட்டப்பட்ட இக்கோயில், ஓரண்பை வேலார்டு கட்டிடத்துடன் ஏதோவகையில் தொடர்பு கொண்டிருப்பதாகக் கருதப்படுகிறது. அங்கிருந்த கடல் அரிப்புத் தடுப்புச்சுவர் வெளிப்படையாக இரண்டு முறை காரணமேதுமில்லாமல் சரிந்து விழுந்தது. அதன் கட்டுமானப் பிரிவின் தலைமைப் பொறியாளர் பதேர் பிரபு தன் கனவில் மும்பையின் வோர்லிக்கு அருகில் கடலில் லட்சுமி சிலை ஒன்று இருப்பதைக் கண்டார். அதைத் தொடர்ந்து சிலை தேடி கண்டறியப்பட்டு அவ்விடத்தில் அதற்காக ஒரு கோயிலும் கட்டப்பட்டது. இதன்பின்னர், வேலார்டில், கடலரிப்புத் தடுப்புச் சுவர்கள் எந்த சிக்கலும் இல்லாமல் கட்டி முடிக்கப்பட்டன.  தொடர்ந்து இப்பகுதியில் மகாலட்சுமி குதிரைப் பந்தய வெளி ஒன்றும் கட்டப்பட்டது.

## மேற்கோள்கள்

## வெளி இணைப்புகள்

*The Online mandir of Mahalakshmi 

பகுப்பு:மும்பை
இணையக் கழகம்

**இணையக் கழகம்** (Internet Society (ISOC)), இணையம் தொடர்பான செந்தரங்கள், கொள்கை, கல்வியில் தலைமைத்துவம் வழங்குவதற்காக 1992 ஆம் ஆண்டு வின்டு செர்ப்பும் பாபு கானும் நிறுவிய பன்னாட்டு இலாப நோக்கற்ற அமைப்பு ஆகும். "உலகில் உள்ள அனைவரின் நலன் கருதி, இணையத்தின் பயன்பாடு, கூர்ப்பு, திறந்த மேம்பாட்டை முன்னிறுத்துவதே" தங்கள் நோக்கம் என்று இணையக் கழகம் குறிப்பிடுகிறது. இணையக் கழகத்தின் தலைமையகம் ஐக்கிய அமெரிக்காவின் வெர்சீனியா மாகாணத்தில் இரெசுட்டன் நகரில் அமைந்துள்ளது. அதன் அலுவலகங்கள் சுவிட்சர்லாந்தின் செனீவாவில் அமைந்துள்ளன. இந்த அமைப்பில் 130க்கும் மேற்பட்ட நிறுவனங்களும் 70,000க்கும் மேற்பட்ட தனிநபர்களும் உறுப்பினர்களாக உள்ளனர். உறுப்பினர்கள் புவிவட்டாரத்தைப் பொருத்தும் சிறப்பு ஈடுபாடுகளைப் பொருத்தும் கிளைகளை நிறுவலாம். உலகெங்கும் இவ்வாறான 
90 க்கும் மேற்பட்ட கிளைகள் உள்ளன. 2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.

## மேற்கோள்கள்

## வெளி இணைப்புகள்
* அலுவல் வலைத்தளம்

பகுப்பு:இணைய வரலாறு
குரு சிஷ்யன் (2010 திரைப்படம்)

**குரு சிஷ்யன்** (*Guru Sishyan*) என்பது 2010 ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுந்தர் சி. ஆகியோர் முக்கிய கதாபாத்திரங்களில் நடித்தனர். இத்திரைப்படத்திற்கு தீனா இசையமைத்திருந்தார். 1988 ஆம் ஆண்டு இதே பெயரில் வெளியான திரைப்படத்திலிருந்து தலைப்பு எடுக்கப்பட்டது. இப்படம் *குரு சிஷ்யுலு* என்ற பெயரில் தெலுங்கில் மொழிமாற்றம் செய்யப்பட்டது.

## நடிகர்கள்
* சத்யராஜ் - குரு மூர்த்தி 
* சுந்தர் சி. - ஈட்டி 
* சுருதி பிரகாஷ் - காயத்ரி 
* சந்தானம் 
* சரண்யா பொன்வண்ணன்
* ராஜ்கபூர்
* ஷகிலா
* கிரண் ராத்தோட் - குத்துப் பாடலில் 
* நமிதா - அனிதா (சிறப்புத் தோற்றம்)

## மேற்கோள்கள்

## வெளி இணைப்புகள்
* 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
இந்திராநகர்

**இந்திராநகர்,** பெங்களூரின் கிழக்குப்பகுதியில் உள்ள வசிப்பிடம் ஆகும். இதன் மேற்கில் அல்சூரும், தெற்கில் தொம்மலூரும், வடக்கில் பையப்பனஹள்ளி, கிழக்கில் விமானபுராவும் உள்ளன. பெங்களூருவில் மிக அதிக செலவை ஏற்படுத்தக்கூடிய பகுதிகளில் ஒன்றாக இந்திராநகர் உள்ளது.

## வரலாறு
1980-களில் பெங்களூரு வளர்ச்சி ஆணையம், இந்திராநகரை உருவாக்கியது; இந்தியப் பிரதமர் இந்திரா காந்தியின் பெயர் இவ்விடத்திற்கு சூட்டப்பட்டது. ஆரம்பத்தில் வசிப்பிடமாக உருவாக்கப்பட்டது. தற்போது பெரிய ஓரடுக்கு மனைகளும் தனித்தனி வீடுகளும் அதிகளவில் உள்ளன. பெரும்பாலான வீடுகள் பாதுகாப்புத் துறையினராலும், தொழில்நுட்பவியாலர்களாலும் வாங்கப்பட்டுள்ளன. 1990-களுக்குப் பிறகு தகவல் தொழில்நுட்பத் துறை பெங்களூருவில் தலையெடுக்கத் துவங்கியது; அதன் காரணமாக இதுவொரு வணிகத்திற்கு ஏற்ற இடமாக மாறியது. தற்போது, இந்திரா நகர் பெங்களூருவில் உள்ள முக்கிய வசிப்பிடமாகவும், வணிகத் தளமாகவும் திகழ்கிறது.

இந்திராநகர் இரு நிறுத்தங்களாகப் பிரிக்கப்பட்டுள்ளது. இந்திராநகர் முதல் நிறுத்தம் இரண்டாவதை விட சற்று பெரியதாக உள்ளது. இவ்விடத்தில் கன்னடர்கள், இசுலாமியர்கள், தமிழர்கள் மட்டுமின்றி, இந்தியாவின் பல்வேறு பகுதிகளில் இருந்து வந்த மக்கள், இந்த பல்லினப்பண்பாடு கொண்ட இடத்தில் வசிக்கின்றனர்.

## சமூகம்
இசை நிகழ்ச்சிகளும் நாட்டிய நிகழ்ச்சிகளும் இந்திரா நகர் சங்கீத சபாவில் நடத்தப்படுகின்றன. இந்திரா நகர் சங்கம் (Indiranagar Club) சபாவின் அருகில் அமைந்துள்ளது. அது உடற்பயிற்சி, யோகா, டென்னிசு, கூடைப்பந்து உட்பட்ட பல்வேறு விளையாட்டுகளுக்கான வசதிகளையும், சிறு நூலகத்தையும் உள்ளடக்கியுள்ளது. பாதுகாப்புத்துறையினரின் குடியிருப்பில் விளையாட்டு மைதானம், குழந்தைகள் பூங்கா, முதியவர்களுக்கான பூங்கா ஆகியவை உள்ளன. 

## போக்குவரத்து
நம்ம மெட்ரோவின், ஊதா நிற வழித்தடத்தில் இந்திரா நகரில் இரு நிறுத்தங்கள் உள்ளன. அவை இந்திரா நகர், சுவாமி விவேகானந்தா சாலை ஆகியன. இந்திராநகரில் பெங்களூரு மாநகர போக்குவரத்துக் கழகத்தின் பேருந்துகள் இயக்கப்படுகின்றன. இங்கு ஒரு பேருந்து நிலையமும் அமைந்துள்ளது குறிப்பிடத்தக்கது.

## அருகாண்மை
இந்திராநகரின் அருகாண்மையில், ஹால் முதல், இரண்டு மற்றும் மூன்றாம் நிறுத்தங்கள், பாதுக்காப்புத்துறையினரின் குடியிருப்பு, சீவன்பீமாநகர், கோடிஹள்ளி, பழைய/புதிய திப்பசந்த்ரா, ஜி.எம் பாலயா, சி.வி. இராமன் நகர், பழைய மெட்ராசு சாலை, அல்சூரு, தொம்மலூரு, பழைய ஏர்ப்போர்ட் சாலை, எஜிபுரா மற்றும் கோரமங்களா ஆகியவை அமைந்துள்ளன.

## படக்காட்சியகம்

Shop_on_the_Indiranagr_High_Street.JPG|100 அடி சாலை, இந்திரா நகரிலுள்ள ஒரு வணிக நிறுவனம்


## குறிப்புகளும் மேற்கோள்களும்

பகுப்பு:பெங்களூர்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
யங் இந்தியா

**யங்இந்தியா** (ஆங்கிலம்-***Young India***) என்பது, இந்தியாவில் இருந்து வெளியான, ஆங்கில வார இதழ் / வார ஏடு ஆகும். இதனை காந்தி, 1919 ஆண்டு முதல் 1932 ஆம் ஆண்டு வரை வெளியிட்டார்.

காந்தி தனது அறப் போராட்டம் குறித்தக் கொள்கைகளை, இவ்வேட்டில் விளக்கிக் கட்டுரைகளை எழுதினார். அதன்வழியே இந்தியாவுக்கு விடுதலைக் கிடைக்கப் பாடுபட்டார்.

## இதழாசிரியப் பணி

சத்தியாகிரக ஆதரவாளரான, "பாம்பே கிரானிக்கிள்*(*Bombay Chronicle*) பத்திரிகையின் ஆசிரியர் ஹார்னிமேன் நாடுகடத்தப்பட்ட போது, அப்பத்திரிகை சார்பில் வெளியான "யங்இந்தியா* பத்திரிகைக்கும் காந்தி ஆசிரியரானார். நவஜீவன் (குஜராத்தி), ஹரிஜன் (ஆங்கிலம்), அரிஜன் சேவக் (இந்தி) மற்றும் அரிஜன் பந்து (குஜராத்தி) ஆகிய இதழ்களின் ஆசிரியர் பொறுப்புகளையும் ஏற்றுக் கொண்டார்.

காந்தியடிகள் சிறைசென்ற நேரங்களிலெல்லாம் அவரது 'யங்இந்தியா' இதழுக்கு ஆசிரியர் பொறுப்பேற்றவர்கள் இராஜாஜி, மதுரை ஜார்ஜ் ஜோசப் , ஜே.சி.குமரப்பா போன்றவர்கள் ஆவர்.  ஜே.சி.குமரப்பா காந்தியின் 'ஹரிஜன்' இதழுக்கும் ஆசிரியராய் இருந்துள்ளார்.

## எழுத்தாக்கம்
கிராமப்புறங்களில் காணப்படும் தீண்டாமையையும், ஏழ்மையையும் ஒழிக்க, காந்தி அவ்விதழ்களைக் கருவியாகப் பயன்படுத்திக் கொண்டார். தன்னுடையக் கோட்பாடுகளின் அடிப்படையிலேயே, தனது இதழ்களை நடத்துவதாக அவர் தெரிவித்தார். காந்தியின் எழுத்துக்கள் அவதூறாகவும் வெறுப்பை உமிழ்வதாகவும் இருக்கின்றன என்றும் கூறினார்கள்.

என காந்தி கூறினார். மேலும், இந்துக்களோ, இசுலாமியர்களோ, குசராத்திகளோ தமிழர்களோ அல்லது வங்கத்தினரோ அவர்களுக்கு இடையில் உள்ள வேறுபாடுகள் களையப்பட வேண்டும் என்றார்.

## கட்டுப்பாடு
ஆட்சியாளர்களுக்கு எதிராக எழுதினாலும், அதற்காக அப்பத்திரிகை ஆசிரியர் மன்னிப்புக் கேட்க வேண்டியது இல்லை. அவ்வாறு மன்னிப்புக் கேட்பதைவிட பத்திரிகையை மூடிவிடுவது சிறந்தது என்ற கருத்தைக் கொண்டிருந்தார். பத்திரிகை சட்டம் (1910), தொடர்பாக கேட்டபோது,

 என்றார்.

அச்சு இயந்திரங்கள் மீது கட்டுப்பாடுகள் விதிக்கப்பட்ட போது, கையால் எழுதிக்கூட, இதழ்களை வெளியிட்டுக் கொள்ள முடியும் என்றார். ஒரே நேரத்தில் 50 பேருக்கு ஒரு செய்தியை எழுதச் சொல்லி, அவர்கள் அதை கைநகெலடுத்து எடுத்து, பல மடங்காக்கி, மற்றவருக்கு அளித்துப் பரவச் செய்யும் முறையை தெளிவாக விளக்கினார்.

## மேற்கோள்கள்

## புற இணைப்புகள்

*Issues of ''Young India'' in the South Asian American Digital Archive (SAADA).
*யங்இந்தியா ஏடுகளின் தொகுப்பு

பகுப்பு:இந்திய ஆங்கிலப் பத்திரிகைகள்
பகுப்பு:காந்தியம்
பகுப்பு:இந்திய ஆங்கில இதழ்கள்
கூம்பலகன்

**கூம்பலகன்** அல்லது **சாதா கூம்பலகுச் சில்லை** (common rosefinch) என்பது ஆசியாவிலும், ஐரோப்பாவிலும் வாழக்கூடிய ஒரு பறவையாகும். பொதுவாக இப்பறவை மழைக் காலத்தில் இந்தியாவுக்கு வலசை வரக்கூடியது. சிறு கூட்டமாக திரியக்கூடியது.
## பெயர்கள்

தமிழில்            :**கூம்பலகன்**

ஆங்கிலப்பெயர்    :**Common Rosefinch  **
 
அறிவியல் பெயர்  :***Carpodacus erythrinus***

## விளக்கம்
15 செ.மீ. அளவு உடைய, இப்பறவைகளில் ஆண்பறவை அழகான ரோசா நிறத்தில் தலை, நெஞ்சு, முதுகு, தோள் ஆகியவை கொண்டிருக்கும். பெண்பறவை பசுமை கலந்த தவிட்டு நிறம் கொண்டது. இரு பாலினத்திற்கும் அலகு ஒன்று போல இருக்கும். வால் பிளவு பட்டிருக்கும்.
## உணவு
பயிர்களின் தானியங்களை கொத்தித் தின்னும். அரசு, ஆல், உன்னி  போன்றவற்றின்  பழங்களையும் முள் முருங்கை போன்ற சில பூக்களின் தேனையும் உண்ணும்.டிவீஇ. டிவீஇ டிவீஇயு என்றோ டி.டி.யூ எனவோ குரல் கொடுக்கும். 

## மேற்கோள்

பகுப்பு:இந்தியப் பறவைகள்
பகுப்பு:சில்லைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:ஐரோவாசியப் பறவைகள்
முடிவில் குரங்குத் தேற்றம்

**முடிவில் குரங்குத் தேற்றம்** (*Infinite monkey theorem*), ஒரு தட்டச்சுக் கருவியின் விசைப்பலகையில் முடிவில்லாத அளவிலான நேரத்திற்கு எழுமாற்றாக விசைகளைத் தட்டும் ஒரு குரங்கு (முடிவில்லாத எண்ணிக்கையான குரங்குகள் எனவும் கூறுவதுண்டு.), குறிப்பிட்ட ஓர் உரையைக் கிட்டத்தட்ட உறுதியாகத் தட்டச்சிடும் என்று கூறுகின்றது. இங்கு மேற்கூறிய உரைக்கு எடுத்துக்காட்டாக, வில்லியம் செகப்பிரியரின் அனைத்து நாடகங்களையும் உள்ளடக்கிய உரையைக் கூறுவதுண்டு. இங்குக் குரங்கு எனப்படுவது உண்மையான குரங்கைக் குறிக்கவில்லை; எழுத்துகளினதும் குறியீடுகளினதும் எழுமாற்றுத் தொடரிகளைப் பிறப்பிக்கும் கற்பனைக் கருவியைக் குறிக்கின்றது.

## ஆய்வுகள்

2003இல் பிளைமவுத்துப் பல்கலைக்கழகத்தின் விரிவுரையாளர்களும் மாணவர்களும் இங்கிலாந்தின் தேவனிலுள்ள பெயிண்டன் விலங்குக் காட்சிச்சாலையில் ஆறு குரங்குகளின் பார்வையில் ஒரு கணினி விசைப்பலகையை வைத்து, அழுத்தப்படும் விசைகளைச் சைகைகளாகப் பெற்றனர். இதன்போது S எழுத்தைக் கூடுதலான அளவில் கொண்டு, மொத்தமாக, ஐந்து பக்கங்கள் கிடைக்கப்பெற்றன.

2011இல் அடூப்பு என்ற திறந்த மூல மென்பொருளில் செசி அண்டர்சனால் உருவாக்கப்பட்ட மெய்நிகர் குரங்குகள் செகப்பிரியரின் எ இலவ்வர்சு கொம்பிளெயிண்டு என்ற கவிதையை எழுமாற்றாகத் தட்டச்சிட்டுள்ளன.

## இதனையும் பார்க்க
* மர்ஃபியின் விதி

## மேற்கோள்கள்

பகுப்பு:நிகழ்தகவு
பகுப்பு:கருதுகோள்கள்
ராம ஜென்மபூமி அறக்கட்டளை

**ராம ஜென்மபூமி அறக்கட்டளை** என்பது இந்தியாவின் உத்தரப் பிரதேசம் மாநிலம், அயோத்தி நகரத்தில் அமைந்த, ராமர் பிறந்த பூமியில், மீண்டும் இராமருக்கு கோயில் எழுப்பவதே நோக்கமாகக் கொண்டு, விசுவ இந்து பரிசத்தால் 25 சனவரி 1993இல் துவக்கப்பட்டது.  
இராமச்சந்திர தாஸ் பரமஹன்ஸ் (1913-2003) என்பவர் இவ்வறக்கட்டளையின் தலைவராக செயல்பட்டவர்.
துணைத்தலைவராக இருந்த **மஹந்த் நிருத்ய கோபால் தாஸ்** தற்போது இவ்வமைப்பின் தலைவராக உள்ளார்.
 
அயோத்தி நகருக்கு வெளியே **கரசேவபுரம்** எனும் தற்காலிக நகரை உருவாக்கி, நாடு முழுவதிலிருந்து வந்திருந்த **கரசேவகர்கள்** மற்றும் கட்டிடக் கலைஞர்களைக் கொண்டு இராமர் கோயில் கட்டுவதற்கான தூண்கள், சிலைகள் போன்ற கட்டுமானப் பொருட்கள் உருவாக்கி வைத்துள்ளனர்.

## பின்னணி
அயோத்தி, ராம ஜென்மபூமியில் 16ஆம் நூற்றாண்டு வரை  இராமர் கோயில் இருந்ததென்றும், பின்பு அவ்விடத்தில் இருந்த ராமர் கோயிலை இடித்து விட்டு, பாபரின் படைத்தலைவர் பாபர் பெயரில் ஒரு மசூதி கட்டுவித்தார் என்று கருதப்பட்டு வந்தது.

இந்திய விடுதலைக்குப் பிறகு 1948 ஆண்டு முதல் பாபர் மசூதி வளாகம் பூட்டப்பட்டு, 1989 வரை இந்த நிலையே தொடர்ந்தது. 1949ல் பாபர் மசூதியினுள் ராமர் மற்றும் சீதையின் சிலைகள் நிறுவப்பட்டு பூசைகள் நடந்தன. 1989ல் அலகாபாத் உயர் நீதிமன்றம் ராமர் சிலைக்கு பூஜை செய்ய சட்டபூர்வமாக அனுமதி வழங்கியது. இதை முன்னிட்டு முஸ்லீம் - இந்து கலவரங்கள் துவங்கியது.

டிசம்பர் 6, 1992 அன்று சங்கப் பரிவார அமைப்பின் **கரசேவகர்கள்** பாபர் மசூதியை இடித்து விட்டு அங்கு இராமர் சிலையை நிறுவினர்.  1993 ல் இந்திய அரசு சர்ச்சைக்குரிய 67.7 ஏக்கர் நிலத்தை கையகப்படுத்தியது.

அலகாபாத் உயர் நீதிமன்றம், சர்ச்சைக்குரிய 2.77 ஏக்கர் நிலத்தை மூன்றாகப் பிரித்து, ஒரு பகுதி *ராம ஜென்மபூமி அறக்கட்டளைக்கும்* , ஒரு பகுதி சுன்னி வக்பு வாரியத்துக்கும், மீதமுள்ள பகுதி *[[நிர்மோகி அகாரா]]*  என்ற இந்து அமைப்பிற்கும் பிரித்து வழங்கி 2010ஆம் ஆண்டில் தீர்ப்பளித்தது.

ராம ஜன்மபூமி அறக்கட்டளை, நிர்மோகி அகாரா மற்றும் அகில இந்திய இஸ்லாமியத் தனிநபர்ச் சட்ட வாரியம், அலகாபாத் உயர்நீதிமன்றத் தீர்ப்பு எதிர்த்து  இந்திய உச்சநீதிமன்றத்தில் மேல் முறையீடு செய்தது. இதனால் உச்ச நீதிமன்றம், அலகாபாத் உயர் நீதிமன்ற தீர்ப்பை நிறுத்தி வைத்துள்ளது.

9 நவம்பர் 2019-இல் இந்திய உச்ச நீதிமன்றம் சர்ச்சைக்குரிய 2.77 ஏக்கர் நிலத்தில் இந்திய அரசு 3 மாதத்திற்குள் இராமர் கோயில் கட்ட அறக்கட்டளை நிறுவவும், இசுலாமியர்கள் தொழுகை நடத்த  அயோத்தியில் 5 ஏக்கர் நிலம் வழங்க தீர்ப்பு வழங்கியது.

## இதனையும் காண்க
* ஸ்ரீராம ஜென்மபூமி தீர்த்தச் சேத்திர அறக்கட்டளை
## மேற்கோள்கள்

## வெளி இணைப்புகள்
*  Q&A: The Ayodhya dispute

பகுப்பு:இந்து சமய அமைப்புகள்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
1744

**1744**  (**[[ரோம எண்ணுருக்கள்|MDCCIV]]**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

## நிகழ்வுகள்

* பெப்ரவரி 22-23 - தவ்லோன் நகரில் பிரித்தானியக் கடற்படைகள் பிரான்சு-எசுப்பானியப் படையினரால் தோற்கடிக்கப்பட்டது.
* மார்ச் 1 (அண்.) - 1744 இன் பெரும் வால்வெள்ளி சூரியனுக்கு அண்மையில் சென்றது.
* மார்ச் 15 - பிரான்சு பெரிய பிரித்தானியா மீது போரை அறிவித்தது.

### தேதி அறியப்படாதவை
* பிராகா புரூசியாவினால் ஆக்கிரமிக்கப்பட்டது.

## இறப்புகள்
* ஏப்ரல் 25 - ஆன்டர்சு செல்சியசு, சுவீடிய வானியலாளர் (பி. 1701)
* அக்டோபர் 10 - யோகான் ஐன்றிச் சூல்ட்சு, செருமானியப் பல்துறை அறிஞர் (பி. 1687)

## 1744 நாட்காட்டி

## மேற்கோள்கள்
காலின் மெக்கன்சி

**காலின் மெக்கன்சி** (*Colin Mackenzie*, 1754 – 8 மே 1821) ஆங்கிலேய கிழக்கிந்திய நிறுவனத்தில் பணியாற்றிய ஸ்காட்லாந்திய இராணுவ அதிகாரி. 1815 ஆம் ஆண்டு அவர் இந்தியாவின் முதல் தலைமை மதிப்பீட்டாளர் ஆனார்.

மெக்கன்சி, தொல்பொருள் சேகரிப்பு மற்றும் ஒரு கீழ்த்திசை நாட்டு ஆர்வலர். ஆரம்பத்தில் தனிப்பட்ட ஆர்வத்தாலும் பின்னர்  மதிப்பீட்டாளர் பணியின் பொருட்டும் தென்னிந்தியாவின் சமயம், செவிவழி வரலாறு, கல்வெட்டுகள் முதலியவற்றை  உள்ளூர் உரைபெயர்ப்பாளர்களையும் அறிஞர்களையும் பயன்படுத்திப் பட்டியலிட்டார்.  1799 ஆம் ஆண்டு திப்பு சுல்தானை ஆங்கிலேயர்கள் வென்ற பிறகு மைசூர் வட்டாரத்தை மதிப்பிட பணிக்கப்பட்டார்.

மைசூர் வட்டாரத்தின் நிலப்பரப்பு விளக்கப்படங்கள், குறிப்புகள், தொல்பொருள் சிறப்புமிக்க இடங்கள் முதலியவற்றைக் கொண்ட  நில வரைபடங்களை முதன்முதலாக உருவாக்கினார். ஆயிரக்கணக்கான சுவடிகள், கல்வெட்டுகள், மொழிபெயர்ப்புகள், நாணயங்கள் மற்றும் ஓவியங்களைக் கொண்ட அவரது திரட்டுகளை இந்திய அரசு நூலகம் அவரது இறப்பிற்குப் பின் கையகப்படுத்தியது. அவரது திரட்டுகள் இந்திய வரலாற்றைப் பற்றி அறிந்து கொள்ள இன்றியமையாத சான்றுகளாகத் திகழ்கின்றன.

## சான்றுகள்

## வெளி இணைப்புகள்
* Mahalingam, T.V. (1976) Mackenzie Manuscripts. Summaries of the Historical Manuscripts in the Mackenzie Collection. Volume II. University of Madras. 
* Colonel Colin Mackenzie 'The man who mapped India'
* Illustrations in the British Library from the Mackenzie collection 
* Talk by Jennifer Howes recorded in November 2010 at the Royal Asiatic Society

பகுப்பு:1754 பிறப்புகள்
பகுப்பு:1821 இறப்புகள்
பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய நில அளவியலாளர்கள்
பகுப்பு:பிரித்தானிய நிலவரைவியலாளர்கள்
சக்தி சிதம்பரம்

**சக்தி சிதம்பரம்** இந்திய தமிழ்த் திரைப்பட இயக்குநர் ஆவார். இவர் லவ்லி, சார்லி சாப்ளின், இங்கிலிஸ்காரன் உள்ளிட்ட வெற்றித் திரைப்படங்களை இயக்கியுள்ளார். இயக்கம் மட்டுமின்றி திரைப்படங்களை தயாரித்தும் வருகிறார். இவரது இயற்பெயர் சி. தினகரன் ஆகும்.

## திரையுலக வாழ்க்கை
இவர், *[[கோட்டை வாசல்]]*, *போக்கிரி தம்பி*, *[[பதவி பிரமாணம் (திரைப்படம்)|பதவி பிரமாணம்]]*, *வீட்டை பாரு நாட்டை பாரு* *உழியன்*. உள்ளிட்ட திரைப்படங்களுக்கு வசனம் எழுதினார். 1997இல் *பாசிகர்* என்னும் இந்தி திரைப்படத்தின் மறுஆக்கமான *சாம்ராட்* திரைப்படத்தை ராம்கியை வைத்து இயக்கியதன் மூலமாக தமிழ்த் திரைப்படத்துறையில் இயக்குநராக அறிமுகமானார். இதனைத் தொடர்ந்து 1989இல் மன்சூர் அலி கான் முக்கிய கதாப்பாத்திரத்தில் நடித்த *வெட்டு ஒன்னு துண்டு ரெண்டு* திரைப்படத்தை இயக்கினார். இந்த இரண்டு திரைப்படங்களுமே தோல்வியைச் சந்தித்த திரைப்படங்களாகும்.

சிறிது இடைவெளிக்குப் பிறகு தனது பெயரை மாற்றிக் கொண்டு என்னம்மா கண்ணு என்னும் சத்யராஜ் நடித்த திரைப்படத்தை இயக்கினார். இது ஒரு வெற்றித் திரைப்படமாக அமைந்தது. இப்படத்தின் வெற்றியைத் தொடர்ந்து மீண்டும் இருவரும் *மிஸ்டர் நாரதர்* என்னும் திரைப்படத்தில் இணைய திட்டமிட்டனர். ஆனால் இப்படம் கைவிடப்பட்டது. பின்னர் கார்த்திக் நடித்த லவ்லி திரைப்படத்தை இயக்கினார். இப்படத்தைத் தொடர்ந்து, பிரபுவும், பிரபுதேவாவும் இணைந்து நடித்த சார்லி சாப்ளின் திரைப்படத்தை இயக்கினார். இது ஒரு சிறந்த வெற்றித் திரைப்படமாக அமைந்தது. தமிழில் வெற்றிபெற்றதைத் தொடர்ந்து இப்படம் இதர இந்திய மொழிகளில் மறுஆக்கம் செய்யப்பட்டது. இதனைத் தொடர்ந்து இனிது இனிது காதல் இனிது, காதல் கிறுக்கன் திரைப்படங்களை இயக்கினார். இவ்விரு திரைப்படங்களும் வணிக ரீதியாக வெற்றியைப் பெறவில்லை.

சத்யராஜ் உடன் மீண்டும் இணைந்து *[[இங்கிலிஸ்காரன் (திரைப்படம்)|இங்கிலிஸ்காரன்]]*, *[[கோவை பிரதர்ஸ்]]* திரைப்படங்களை இயக்கினார். இவ்விரு திரைப்படங்களும் சிறப்பான வெற்றியைப் பெற்றன.

## திரைப்பட விபரம்
;இயக்குநராக

;நடிகராக

;எழுத்தாளராக

*கோட்டை வாசல் (1992)
*வீட்டைப்பாரு நாட்டைப்பாரு (1994)
*ஊழியன் (1994)
*பதவிப் பிரமாணம் (1994)

;தயாரிப்பாளராக

*கோவை பிரதர்ஸ் (2006)
*வியாபாரி (2007)
*பழனி (2008)
*சண்டை (2008)
*ராஜாதி ராஜா (2009)
*குரு சிஷ்யன் (2010)

;திரைப்பட விநோயகத்தராக

*சக்தி சிதம்பரம் காவலன் படத்திற்கான தமிழ்நாடு விநியோகத்தை வாங்கி வெளியிட்டார்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
தேய்ப்பரம்

**பருவரம் அல்லது தேய்ப்பரம்**  *(Rasp)*  மரம் அல்லது பிற பொருள்களுக்கு வடிவம்தரப் பயன்படுத்தும் கைக்கருவியாகும். இது ஒரு கூர்முனையும் பிறகு நீண்ட தண்டும் அதாவது நடு உடலும் இறுதியாகஅடிப்பகுதியும் ( heel or bottom) கொண்டிருக்கும். மரம் அல்லது நெகிழிக் கைப்பிடியில் செருக, ஒரு கூம்பாப்பும் கடைசியில் இருக்கும். இதன் தண்டில் பரவலாகக் கூரிய பற்கள் இருக்கும். இவை அரங்களை விடக் கரடாக அல்லது பருவட்டாக  வெட்டுகின்றன.ஒரு குறுகிய கூரான தொடு  முனை  இவ்வகைக் கருவிகள் அனைத்திற்கும் பொதுவானது.  இவ்வமைப்பு  ஒரு கைப்பியில்  பொருத்தப்படுகிறது . 

## பயன்பாடுகள்

மரவேலையில் இவை வளைந்த பரப்புகளில் இருந்து வேகமாக மரத்தை வெட்டி எடுக்க உதவுகின்றன. இவை drawknife ஐ விடகுறைவாகவே மரத்தை வெட்டி எடுக்கின்றன. எனவே இவற்றைக் கட்டுபடுத்துவது எளிது. இவை சொரசொரப்பான ப்ரப்பை உருவாக்கினாலும் அவ்வெட்டுப்பரப்பை மேலும் நயமான அரங்களால் சீர்செய்யலாம்.
தேய்ப்பரங்களில் பல வகைகளும் வடிவங்களும் உள்ளன. அரைவட்ட, முழுவட்ட, தட்டையான வடிவங்களில் இவை அமையலாம். இவை நுண்ணிய முதல் பருநிலை வரை பலவகைகளில் கரட்டரம் ( bastard), பேழையரம் (cabinet) , தச்சரம் ( wood) போல  அமையலாம். இவை எல்லாவற்றையுமே பல்வேறு வடிவங்களை உருவாக்கப் பயன்படுத்தலாம்.
குதிரை ஆயவேலையில் இவற்றை குதிரைக் குளம்பில் உள்ள கூடுதல் பொருளை அகற்றப் பயன்படுத்தலாம்.

இவை அலபாசுட்டர் கற்களை வடிவமைக்கப் பயன்படுகின்றன. அரம்பம் (Saw), வெட்டுளி(Chisel) ஆகியவை இக்கற்களின் கரட்டு வடிவத்தை உருவாக்கப் பயன்படுத்தினாலும் அலபாசுட்டர் சிலையின் இறுதிசீராக்கத்துக்கு தேய்ப்ப்ரங்களையே பயன்படுத்துகின்றனர்.

## மேலும் காண்க

*தச்சரின் வாசி (இழைப்புக் கருவி)

பகுப்பு:மரவேலைக் கைக்கருவிகள்

## மேற்கோள்கள்

பகுப்பு:அரங்கள்

பகுப்பு:அலபாசுட்டர்
இழைப்பி

மரவேலை **இழைப்பி**  அல்லது **தச்சரின் வாசி** (*Float*), என்பது சாய்ந்த, தட்டையான ஒற்றை வெட்டரமாகும். இது விளிம்பு இழைப்பி, தட்டைப் பக்க இழைப்பி என இருவகைப்படும்.  இவை வழக்கமாக மரத் தளத்தை சீராக இழைக்கப் பயன்படும் மரவேலைக் கைக்கருவி ஆகும். இழைப்பி, வெட்டவும் தட்டையாக்கவும் சீராக்கவும் பயன்படுகிறது. எனவே இவை தளவிழைப்புக்கு மட்டுமன்றி பலவகை மரவேலைகளுக்குப் பயன்படுதலைக் காணலாம்.

இழைப்பிகளும் ஒருவகையில் அரங்களையும் தேய்ப்பரங்களையும் ஒத்தவையே. தேய்ப்பரங்கள் பருவட்டானவை. அவற்றைக் கூர்தீட்ட முடியாது. அரங்களும் கோண முகடுகளே என்பதால் இவற்றையும் கூர்தீட்ட முடியாது. இழைப்பிகள் இணையான பற்களைக் கொண்டவை. எனவே அலகின் தடிப்புக்கேற்ப இவற்றைப் பலமுறை கூர்தீட்டலாம்.

விளிம்பு இழைப்பிகள் ஆரம்பப் பற்கள் உள்ள அலகுடையவை. எனவே இவை பொதுவாக மரத்தில் ஆப்பு வடிவக் காடிவெட்டப் பயன்படுகின்றன. தட்டைப் பக்க இழைப்பிகள் அரம் அல்லது தேய்ப்பரத்தைப் போன்றது. என்றாலும் இவற்றின் வெட்டுமுனைகள் தொடர்நிலை இணையான பற்களைக் கொண்டவை.

## மேற்கோள்கள்

பகுப்பு:எந்திரவேலைக் கைக்கருவிகள்
பகுப்பு:மரவேலைக் கைக்கருவிகள்
பகுப்பு:அரங்கள்
உயிரிய உலோகங்கள்

**உயிரிய உலோகங்கள்** *(Biometals)* என்பவை  உயிரியல், உயிர்வேதியியல் மற்றும் மருத்துவம் முதலிய அறிவியல் துறைகளில் பயன்படுத்தப்படும் உலோகங்களைக் குறிக்கும். மனித உடலின் இயல்பான நடவடிக்கைகளுக்கு மிகவும் இன்றியமையாதனவாக விளங்கும் தாமிரம், துத்தநாகம், இரும்பு மற்றும் மாங்கனீசு போன்ற உலோகங்களை இதற்கு உதாரணமாகக் கூறலாம். தனிமவரிசை அட்டவணையில் பட்டியலிடப்பட்டுள்ள வேதிப்பொருட்களில் மூன்றில் இரண்டு பங்கு பொருட்கள், வெவ்வேறு வகையான பண்புகளைக் கொண்டுள்ள உலோகங்களாகும். பலவிதமான பண்புகளைப் பெற்றுள்ள இவ்வுலோகங்கள் வெவ்வேறு காரணங்களுக்காக இயற்கை மற்றும் மருத்துவத்தில் பயன்படுத்தப்படுகிறது.

## இயற்கையில் தோன்றும் உயிரிய உலோகங்கள்

வாழும் உயிரினங்களில் காணப்படும் புரதங்களின் செயல்பாட்டுக்கு உலோகப் புரதங்கள் மற்றும் நொதிகள் போன்ற உலோக அயனிகள் அவசியமான துணைக்காரணிகளாக விளங்குகின்றன. ஆக்சிசன் போக்குவரத்து மற்றும் டி.என்.ஏ நகலாக்கம் முதலிய செயல்பாடுகள் நொதிகளால் நிகழ்கின்றன. மனிதர்களில் டி.என்.ஏ பலபடியாக்க நிகழ்வு  சரியாக செயல்பட மக்னீசியம் மற்றும் துத்தநாகம் முதலான தனிமங்கள் அவசியமாக தேவைப்படுகின்றன. இவைதவிர, தைராய்டு சுரப்பியில் அயோடின்]] உள்ளதைப் போல வேறு சில உயிர் மூலக்கூறுகளும் அவற்றின் கட்டமைப்பில் உலோக அயனிகளைக் கொண்டுள்ளன
.

## மருத்துவத்தில் உயிரிய உலோகங்கள்

உலோக அயனிகள் மற்றும் உலோகச் சேர்மங்கள்  பெரும்பாலும் நோயறிதல் மற்றும் மருத்துவ சிகிச்சை முறைகளுக்கு பெரிதும் பயன்படுத்தப்படுகின்றன. இலித்தியம் மற்றும் தங்கத்தின் சேர்மங்களை மருந்தாகப் பயன்படுத்துவது போல உலோக அயனிகளைக் கொண்டுள்ள தனிமங்களை மருந்தாகப் பயன்படுத்த முடியும். சிலவகை உலோக சேர்மங்களும் அயனிகளும் அவை பெற்றுள்ள நச்சுத் தன்மை காரணமாக மனித உடலில் தீயவிளைகளையும் உண்டாக்குகின்றன. உதாரணமாக, ஆர்சனிக் போன்ற ஆற்றல் மிக்க நச்சுகள் நொதிகளின் செயலை மட்டுப்படுத்தி அடினோசின் முப்பாசுப்பேட்டு உற்பத்தியைத் தடுக்கின்றன

## மேற்கோள்கள்

## வெளி இணைப்புகள்
* ''BioMetals''; An International Journal on the Role of Metal Ions in Biology, Biochemistry and Medicine

பகுப்பு:உயிர்வேதியியல்
பகுப்பு:மருந்தியல்
பகுப்பு:தனிமங்களின் இயல்புகள்
ஆபாதா தொடருந்து நிலையம்

ஆபாதா தொடருந்து நிலையம், இந்திய மாநிலமான மேற்கு வங்காளத்தின் ஹவுரா மாவட்டத்திலுள்ள ஆபாதாவில் அமைந்துள்ளது.

## சான்றுகள்

பகுப்பு:ஹவுரா மாவட்டம்
வெற்றிவேல் சக்திவேல்

***வெற்றிவேல் சக்திவேல்*** என்பது 2005ஆவது ஆண்டில் லட்சுமி பிரியன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், சிபிராஜ், குஷ்பூ, நிகிதா துக்ரல், வடிவேலு ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு ஸ்ரீகாந்த் தேவா இசையமைத்திருந்தார்.

## நடிகர்கள்
*சத்யராஜ் - வெற்றிவேல் 
*சிபிராஜ் - சக்திவேல் 
*குஷ்பூ - காமாட்சி 
*நிகிதா துக்ரல் - மஞ்சு 
*வடிவேலு - தண்டபாணி 
*பாரதி - செல்வி 
*தம்பி ராமையா - செல்வியின் மாமா 
*டி. பி. கஜேந்திரன்

## மேற்கோள்கள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சிபிராஜ் நடித்த திரைப்படங்கள்